《题泉上人容膝斋》
明代·乌斯道

世上木妖空突兀，山中茅屋好盘桓。敛裳宵逝陶元亮，坐榻皆穿管幼安。

紫石绕檐云起伏，碧流当户月清寒。上人遮莫傍人笑，自觉维摩丈室宽。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。